ŠILALĖS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL ANKSTYVOSIOS INTERVENCIJOS PROGRAMOS VYKDYMO ŠILALĖS RAJONO SAVIVALDYBĖJE TVARKOS APRAŠO TVIRTINIMO

2018 m. gruodžio 17 d. Nr. DĮV-1424

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Ankstyvosios intervencijos programos vykdymo tvarkos aprašu, patvirtintu Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2018 m. sausio 18 d. įsakymu Nr. V-60/V-39 „Dėl Ankstyvosios intervencijos programos vykdymo tvarkos aprašo patvirtinimo“:

1.TvirtinuAnkstyvosios intervencijos programos vykdymo Šilalės rajono savivaldybėje tvarkos aprašą (pridedama).

2. P a v e d u paskelbti šį įsakymą Šilalės rajono savivaldybės interneto svetainėje www.silale.lt ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius	Raimundas Vaitiekus

PATVIRTINTA

Šilalės rajono savivaldybės administracijos direktoriaus

2018 m. gruodžio 17 d.

įsakymu Nr. DĮV-1424

ANKSTYVOSIOS INTERVENCIJOS PROGRAMOS VYKDYMO ŠILALĖS RAJONO SAVIVALDYBĖJE TVARKOS APRAŠAS

I SKYRIUS

BENDROSIOS NUOSTATOS

1.	Ankstyvosios intervencijos programos vykdymo Šilalės rajono savivaldybėje tvarkos aprašas (toliau – Aprašas) nustato Ankstyvosios intervencijos programos (toliau – Programa) vykdymo tvarką ir jos vykdymo stebėseną.

2.	Aprašo vykdytojai – Šilalės švietimo pagalbos tarnyba bei Šilalės rajono savivaldybės visuomenės sveikatos biuras (toliau – Visuomenės sveikatos biuras).

3.	Aprašo tikslas – integruojant Visuomenės sveikatos biuro ir Šilalės švietimo pagalbos tarnybos vykdomą veiklą, užtikrinti Programos įgyvendinimą, siekiant motyvuoti nepilnamečius asmenis atsisakyti psichoaktyviųjų medžiagų vartojimo.

4.	Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos vaiko minimalios ir vidutinės priežiūros įstatyme, Lietuvos Respublikos administracinių nusižengimų kodekse ir Lietuvos Respublikos vietos savivaldos įstatyme vartojamas sąvokas.

5.	Programa taikoma rizikingos elgsenos nepilnamečiams asmenims nuo 14 metų, kurie eksperimentuoja ar nereguliariai vartoja psichoaktyviąsias medžiagas (išskyrus tabaką), bet nėra nuo jų priklausomi (toliau – asmenys).

II SKYRIUS

PROGRAMOS VYKDYMO TVARKA

6. Asmuo gali savanoriškai kreiptis dėl dalyvavimo Programoje.

7. Asmuo gali būti įpareigotas dalyvauti Programoje. Įpareigoti gali:

7.1.	teismas ar ne teismo tvarka administracinio nusižengimo bylą nagrinėjanti institucija (toliau – pareigūnas) už Administracinių nusižengimų kodekse numatytus administracinius nusižengimus;

7.2.	savivaldybės administracijos direktorius, kai savivaldybės administracijos Vaiko gerovės komisijos siūlymu asmeniui yra skirta vaiko minimalios priežiūros priemonė.

8. Institucija (pareigūnas arba Vaiko gerovės komisija) įpareigojanti asmenį dalyvauti Programoje per 3 darbo dienas raštu informuoja nepilnamečio asmens atstovus pagal įstatymą ir Visuomenės sveikatos biurą.

9. Asmenis, įpareigotus dalyvauti Programoje registruoja Šilalės rajono savivaldybės (toliau – Administracijos) tarpinstitucinio bendradarbiavimo koordinatorius pagal įstatymą per 5 darbo dienas nuo priimto sprendimo. Jei per nustatytą terminą įpareigoto asmens atstovai pagal įstatymą nesikreipia į Administracijos tarpinstitucinio bendradarbiavimo koordinatorių, jis per 3 darbo dienas apie tai informuoja asmenį siuntusią instituciją.

10. Asmenį (įpareigotą ar savanorį) ketinantį dalyvauti Programoje, registruoja jo atstovai pagal įstatymą pas Administracijos tarpinstitucinio bendradarbiavimo koordinatorių, pateikdami asmens tapatybę patvirtinantį dokumentą bei užpildydami rašytinį prašymą, kuriame nurodo vardą, pavardę, gyvenamosios vietos adresą, telefono numerį, elektroninio pašto adresą ar kitą kontaktinę informaciją ir kokiu būdu pageidauja būti informuoti apie Programos vykdymo laiką. Aprašo 7 punkte nurodytais atvejais asmens atstovai pagal įstatymą turi pateikti sprendimo dėl įpareigojimo dalyvauti Programoje kopiją.

11.	Administracijos tarpinstitucinio bendradarbiavimo koordinatorius privalo:

11.1.	teikti informaciją bendrojo ugdymo mokyklų, sveikatos priežiūros ar kitų įstaigų specialistams, kurie tiesiogiai dirba su nepilnamečiais asmenimis ar jų atstovais pagal įstatymą, apie Programos vykdymą ir galimybę joje dalyvauti;

11.2.	viešai skelbti informaciją apie Programos vykdymą ir galimybę dalyvauti interneto svetainėse, kitais būdais informuoti visuomenę apie vykdomą Programą;

11.3. registruoti asmenis, ketinančius dalyvauti Programoje;

11.4. vadovaudamasis užregistruotų asmenų sąrašu, sudaryti 6 – 12 asmenų grupę, suderinti užsiėmimų datą ir vietą su Programą vedančiais Švietimo pagalbos tarnybos specialistais ir apie tai informuoti asmenų atstovus pagal įstatymą.

12. Šilalės švietimo pagalbos tarnyba privalo:

12.1. vesti Programos užsiėmimus. Juos veda specialistai (toliau – Programą vedantys specialistai), baigę Programai vykdyti skirtą kvalifikacijos tobulinimo programą, suderintą vadovaujantis Lietuvos Respublikos sveikatos apsaugos ministro 2011 m. birželio 28 d. įsakymu Nr. V-645 „Dėl Sveikatos specialistų tobulinimo programų derinimo taisyklių ir Tobulinimo programų vertinimo komisijos nuostatų patvirtinimo“ arba akredituotą Lietuvos Respublikos švietimo ir mokslo ministro 2007 m. lapkričio 23 d. įsakymo Nr. ISAK-2275 „Dėl Mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo programų akreditavimo tvarkos aprašo patvirtinimo“ nustatyta tvarka;

12.2. vesti pradinį ir baigiamąjį pokalbį su Programoje dalyvaujančiu asmeniu. Jei Programą vedantis specialistas pradinio pokalbio metu išsiaiškina, kad Programa asmeniui nėra tinkama, jis apie tai praneša jo atstovams pagal įstatymą. Aprašo 7 punkte nurodytais atvejais Programą vedantis specialistas apie tai praneša jo atstovams pagal įstatymą bei įpareigojusiai asmenį dalyvauti Programoje institucijai (pareigūnui);

12.3. registruoti dalyvaujančius asmenis Programos užsiėmimuose.

13. Sudarius 6 – 12 asmenų grupę, Programa pradedama įgyvendinti per mėnesį.

14. Programą vedantys specialistai 8 valandų užsiėmimų trukmę ir skaičių skirsto savo nuožiūra, atsižvelgdami į grupės dydį ar kitas svarbias aplinkybes. Užsiėmimai vyksta ne rečiau kaip kartą per savaitę Švietimo pagalbos tarnybos patalpose.

15. Asmenims, dalyvavusiems ne trumpesnėje kaip 6 valandų trukmės Programos dalyje, sudaroma galimybė baigti dalyvavimą programoje, gaunant individualią konsultaciją.

16. Asmenims, dalyvavusiems trumpesnėje kaip 6 valandų trukmės Programos dalyje, sudaroma galimybė baigti dalyvavimą Programoje su vėliau sudaroma grupe.

17.	Asmuo laikomas baigusiu Programą, jei jis dalyvavo visoje Programoje arba atitinka šio Aprašo 14 arba 15 punktuose nurodytus reikalavimus. Programą vedantys specialistai jam išduoda Programos baigimą patvirtinantį pažymėjimą.

III SKYRIUS

PROGRAMOS VYKDYMO STEBĖSENA

18.	Programą vedantys specialistai, pasibaigus kiekvienos grupės užsiėmimams, surenka kiekvieno asmens užpildytas Programos dalyvių apklausos formas (1 priedas) ir užpildo Programos vykdymo ataskaitos formą (2 priedas). Surinkta informacija yra perduodama Visuomenės sveikatos biurui.

19.	Duomenys apie Programoje dalyvavusius asmenis ir kita su dalyvavimu Programoje susijusi informacija Visuomenės sveikatos biure yra saugoma atskiroje byloje ir yra konfidenciali, jei teisės aktai nenumato kitaip.

20.	Visuomenės sveikatos biuras kasmet apibendrina visų Programos dalyvių apklausos formas bei atlieka jų suvestinę (3 priedas) ir Programos vykdymo ataskaitų einamųjų metų rezultatus ir iki kitų kalendorinių metų sausio 15 d. juos teikia Narkotikų, tabako ir alkoholio kontrolės departamentui (toliau – Departamentas).

IV SKYRIUS

BAIGIAMOSIOS NUOSTATOS

21. Nesusidarius minimaliai 6 asmenų grupei, bet esant poreikiui Programa vykdoma ir esant mažesniam asmenų skaičiui.

____________________

Ankstyvosios intervencijos programos vykdymo Šilalės rajono savivaldybėje tvarkos aprašo

1 priedas

ANKSTYVOSIOS INTERVENCIJOS PROGRAMOS

DALYVIŲ APKLAUSA

Gerb. dalyve / dalyvi,

Mums labai svarbi Jūsų nuomonė apie Ankstyvosios intervencijos programą (toliau – Programa), todėl prašome užpildyti toliau pateikiamą klausimyną.

Apklausa yra anoniminė, vardo ir pavardės nurodyti nereikia. Duomenys bus naudojami tik Programos vertinimo tikslais.

1.	Jūs esate:

Vaikinas ☐ Mergina ☐

2.	Jūsų amžius (įrašykite): _______ metų.

3.	Jūs dalyvavote Programoje:

☐ dėl alkoholio vartojimo;

☐ dėl narkotikų vartojimo;

☐ dėl kelių psichoaktyviųjų medžiagų vartojimo.

4.	Ar esate patenkintas Programa?

Labai patenkintas	Patenkintas	Iš dalies patenkintas	Nelabai patenkintas	Visiškai nepatenkintas
☐	☐	☐	☐	☐

5. Ar rekomenduotumėte Programą savo draugams ar kitiems asmenims?

Taip ☐	Ne ☐	Nežinau ☐

6.	Kokių turėtumėte pasiūlymų Programos organizatoriams ar vedėjams?

7. Įvertinkite pateiktus teiginius, geriausiai atspindinčius Jūsų asmeninę nuomonę, skalėje nuo „visiškai sutinku“ iki „visiškai nesutinku“.

Jei buvo vartojamas alkoholis:

Teiginiai	Visiškai sutinku	Sutinku	Nei sutinku, nei nesutinku	Nesutinku	Visiškai nesutinku
1. Dalyvavimas Programoje buvo svarbus man asmeniškai	☐	☐	☐	☐	☐
2. Dalyvaudamas Programoje įgijau daugiau žinių apie alkoholio vartojimo pasekmes	☐	☐	☐	☐	☐
3. Dalyvavimas Programoje pakeitė mano požiūrį į alkoholio vartojimą	☐	☐	☐	☐	☐
4. Baigęs Programą ketinu vartoti mažiau alkoholio	☐	☐	☐	☐	☐
5. Baigęs Programą ketinu nebevartoti alkoholio	☐	☐	☐	☐	☐
6. Dabar žinočiau, kur kreiptis profesionalios pagalbos, jei iškiltų problemų dėl alkoholio vartojimo	☐	☐	☐	☐	☐
7. Baigęs Programą ketinu pakeisti savo gyvenimo būdą	☐	☐	☐	☐	☐

Jei buvo vartojami narkotikai:

Teiginys	Visiškai sutinku	Sutinku	Nei sutinku, nei nesutinku	Nesutinku	Visiškai nesutinku
1. Dalyvavimas Programoje buvo svarbus man asmeniškai	☐	☐	☐	☐	☐
2. Dalyvaudamas Programoje įgijau daugiau žinių apie narkotikų vartojimo pasekmes	☐	☐	☐	☐	☐
3. Dalyvavimas Programoje pakeitė mano požiūrį į narkotikų vartojimą	☐	☐	☐	☐	☐
4. Baigęs Programą ketinu vartoti mažiau narkotikų	☐	☐	☐	☐	☐
5. Baigęs Programą ketinu visiškai nebevartoti narkotikų	☐	☐	☐	☐	☐
6. Dabar žinočiau, kur kreiptis profesionalios pagalbos, jei iškiltų problemų dėl narkotikų vartojimo	☐	☐	☐	☐	☐
7. Baigęs Programą ketinu pakeisti savo gyvenimo būdą	☐	☐	☐	☐	☐

Dėkojame už atsakymus!

____________________

Ankstyvosios intervencijos programos vykdymo Šilalės rajono savivaldybėje tvarkos aprašo

2 priedas

PROGRAMOS VYKDYMO ATASKAITA

1.	Programos užsiėmimai vyko: nuo _______ iki _________

2.	Programos praktinių užsiėmimų skaičius ir trukmė: ________________

3.	Programą vedantys specialistai (kvalifikacija ir pareigos): ___________________

4.	Grupės dydis: ________ asmenų.

5.	Programoje dalyvavusių asmenų statistinė informacija:

Eil. Nr.	Asmenys:	Asmenų skaičius
1.	savanoriškai atėję dalyvauti Programoje
2.	įpareigoti dalyvauti Programoje
3.	pradėję lankyti grupę
4.	pabaigę lankyti grupę
5.	nebaigę lankyti grupės
6.	lankysiantys grupę iš naujo
7.	nepilnamečiai
8.	pilnamečiai

6.	Programos užsiėmimų lankymo statistika:

Eil. Nr.	Lankomumas	Asmenų skaičius
1.	Praleista 1 užsiėmimų valanda
2.	Praleistos 2 užsiėmimų valandos
3.	Praleistos 3 ir daugiau užsiėmimų valandų
4.	Skirtos individualios papildomos konsultacijos
5.	Nebaigta Programa dėl ligos
6.	Nebaigta Programa dėl motyvacijos
3.	Nebaigta Programa dėl gyvenamosios vietos keitimo
4.	Nebaigta Programa dėl kitų priežasčių

7.	Įpareigotų dalyvauti Programoje asmenų statistinė informacija:

Eil. Nr.	Įpareigojo:	Asmenų skaičius
1.	Teismas (pagal Administracinių nusižengimų kodekso nuostatas)
2.	Pareigūnas (pagal Administracinių nusižengimų kodekso nuostatas)
3.	Savivaldybės administracijos direktorius (pagal Vaiko minimalios ir vidutinės priežiūros įstatymo nuostatas )

__________________________	____________	_________________

(ataskaitą užpildžiusio asmens pareigos)	(parašas)	(vardas ir pavardė)

____________________

Ankstyvosios intervencijos programos vykdymo Šilalės rajono savivaldybėje tvarkos aprašo

3 priedas

ANKSTYVOSIOS INTERVENCIJOS PROGRAMOS

DALYVIŲ APKLAUSOS FORMŲ SUVESTINĖ

1.	Programoje dalyvavo viso......................... asmenų. Iš jų .....................vaikinų ir ..................... merginų.

2. Dalyvių amžius -

3. Dalyvavo Programoje:

dėl alkoholio vartojimo -

dėl narkotikų vartojimo -

dėl kelių psichoaktyviųjų medžiagų vartojimo -

4. Programos įvertinimas:

Labai patenkintas	Patenkintas	Iš dalies patenkintas	Nelabai patenkintas	Visiškai nepatenkintas

5. Programos rekomendavimas savo draugams ar kitiems asmenims:

Taip -	Ne -	Nežinau -

6. Pasiūlymai Programos organizatoriams ar vedėjams:

7. Pateiktų teiginių įvertinimas, skalėje nuo „visiškai sutinku“ iki „visiškai nesutinku“.

Jei buvo vartojamas alkoholis:

Teiginiai	Visiškai sutinku	Sutinku	Nei sutinku, nei nesutinku	Nesutinku	Visiškai nesutinku
1. Dalyvavimas Programoje buvo svarbus man asmeniškai
2. Dalyvaudamas Programoje įgijau daugiau žinių apie alkoholio vartojimo pasekmes
3. Dalyvavimas Programoje pakeitė mano požiūrį į alkoholio vartojimą
4. Baigęs Programą ketinu vartoti mažiau alkoholio
5. Baigęs Programą ketinu nebevartoti alkoholio
6. Dabar žinočiau, kur kreiptis profesionalios pagalbos, jei iškiltų problemų dėl alkoholio vartojimo
7. Baigęs Programą ketinu pakeisti savo gyvenimo būdą

Jei buvo vartojami narkotikai:

Teiginys	Visiškai sutinku	Sutinku	Nei sutinku, nei nesutinku	Nesutinku	Visiškai nesutinku
1. Dalyvavimas Programoje buvo svarbus man asmeniškai
2. Dalyvaudamas Programoje įgijau daugiau žinių apie narkotikų vartojimo pasekmes
3. Dalyvavimas Programoje pakeitė mano požiūrį į narkotikų vartojimą
4. Baigęs Programą ketinu vartoti mažiau narkotikų
5. Baigęs Programą ketinu visiškai nebevartoti narkotikų
6. Dabar žinočiau, kur kreiptis profesionalios pagalbos, jei iškiltų problemų dėl narkotikų vartojimo
7. Baigęs Programą ketinu pakeisti savo gyvenimo būdą

PASTABOS:_____________________________________________________________

__________________________	____________	_________________

(ataskaitą užpildžiusio asmens pareigos)	(parašas)	(vardas ir pavardė)

____________________